काशीपुर का भूगोल
पूरे वर्ष तक निरंतर उच्च तापमान और समान रूप से वितरित वर्षा ही काशीपुर के वातावरण की विशेषताऐं हैं। गर्मियों में, सम्पूर्ण उत्तर भारत की ही तरह काशीपुर भी काफी हद तक महासागरों के पानी पर उप-ऊष्णकटिबंधीय एंटीसाइक्लोनिक कोशिकाओं द्वारा जनित नम समुद्री वायु प्रवाह के प्रभाव में रहता है। इस समय तापमान बहुत अधिक रहता है और इससे रातें गर्म तथा दमनकारी बन जाती हैं। ग्रीष्म ऋतु आमतौर पर सर्दियों की तुलना में थोड़ी अधिक नम होती है, जिसमें अधिकांश वर्षा संवहनी तूफान गतिविधि के कारण होती है; हालांकि ऊष्णकटिबंधीय चक्रवात भी इन क्षेत्रों में गर्म मौसम की वर्षा भी बढ़ाते हैं। सबसे ठंडा महीना भी आमतौर पर हल्का गर्म ही रहता है, क्योंकि पर्वतीय क्षेत्रों की तरह यहां असामान्य ठंड नहीं होती है; सर्दियों की वर्षा मुख्य रूप से पर्वतीय क्षेत्रों में आने वाले चक्रवातों के कारण होती है। कोपेन जलवायु वर्गीकरण के अनुसार इसका कोड "cwa" है।
नील नदी
नील नदी की घाटी का दक्षिणी भाग भूमध्य रेखा के समीप स्थित है, अतः वहाँ भूमध्यरेखीय जलवायु पायी जाती है। यहाँ वर्ष भर ऊँचा तापमान रहता है तथा वर्षा भी वर्ष भर होती है। वार्षिक वर्षा का औसत २१२ से. मी. है। उच्च तापक्रम तथा अधिक वर्षा के कारण यहाँ भूमध्यरेखीय सदाबहार के वन पाये जाते हैं। नील नदी के मध्यवर्ती भाग में सवाना तुल्य जलवायु पायी जाती है जो उष्ण परन्तु कुछ विषम है एवं वर्षा की मात्रा अपेक्षाकृत कम है। इस प्रदेश में सवाना नामक उष्ण कटिबन्धीय घास का मैदान पाया जाता है। यहाँ पाये जाने वाले गोंद देने वाले पेड़ो के कारण सूडान विश्व का सबसे बड़ा गोंद उत्पादक देश है। उत्तरी भाग में वर्षा के अभाव में खजूर, कँटीली झाड़ीयाँ एवं बबूल आदि मरुस्थलीय वृक्ष मिलते हैं। उत्तर के डेल्टा क्षेत्र में भूमध्यसागरीय जलवायु पायी जाती है जहाँ वर्षा मुख्यतः जाड़े में होती है।